Κανονισμός (ΕΚ) αριθ. 327/2002 της Επιτροπής

της 21ης Φεβρουαρίου 2002

για την τροποποίηση του κανονισμού (ΕΚ) αριθ. 2316/1999 σχετικά με τις λεπτομέρειες εφαρμογής του κανονισμού (ΕΚ) αριθ. 1251/1999 του Συμβουλίου για τη θέσπιση καθεστώτος στήριξης των παραγωγών ορισμένων αροτραίων καλλιεργειών

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΚ) αριθ. 1251/1999 του Συμβουλίου, της 17ης Μαΐου 1999, για τη θέσπιση καθεστώτος στήριξης των παραγωγών ορισμένων αροτραίων καλλιεργειών(1), όπως τροποποιήθηκε τελευταία από τον κανονισμό (ΕΚ) αριθ. 1038/2001(2), και ιδίως το άρθρο 9,

Εκτιμώντας τα ακόλουθα:

(1) Ο κανονισμός (ΕΚ) αριθ. 2316/1999 της Επιτροπής(3), όπως τροποποιήθηκε τελευταία από τον κανονισμό (ΕΚ) αριθ. 1157/2001(4), καθορίζει τις λεπτομέρειες εφαρμογής του κανονισμού (ΕΚ) αριθ. 1251/1999 όσον αφορά τις προϋποθέσεις χορήγησης των στρεμματικών ενισχύσεων για ορισμένες αροτραίες καλλιέργειες.

(2) Το άρθρο 5α παράγραφος 2 του κανονισμού (ΕΚ) αριθ. 1251/1999 προβλέπει ότι τα κράτη μέλη ελέγχουν 30 % των εκτάσεων για τις οποίες υποβάλλεται αίτηση ενίσχυσης για την κάνναβη που προορίζεται για την παραγωγή ινών και 20 % σε περίπτωση που το κράτος μέλος θεσπίσει σύστημα εκ των προτέρων χορήγησης αδείας για την εν λόγω καλλιέργεια. Βάσει της πείρας που αποκτήθηκε κατά την περίοδο 2001/02, κρίνεται αναγκαίο να διευκρινιστούν οι απαιτήσεις σε σχέση με τους ελέγχους αυτούς, επιπλέον των όσων ήδη προβλέπονται στον κανονισμό (ΕΚ) αριθ. 2316/1999.

(3) Για λόγους συνοχής και απλούστευσης, πρέπει να καταργηθούν οι ειδικές διατάξεις σε περίπτωση χρησιμοποίησης κραμβόσπορων που προέρχονται από σπόρους οι οποίοι έχουν παραχθεί στην ίδια την εκμετάλλευση.

(4) Ο κανονισμός (ΕΟΚ) αριθ. 3887/92 της Επιτροπής, της 23ης Δεκεμβρίου 1992, για τις λεπτομέρειες εφαρμογής του ολοκληρωμένου συστήματος διαχείρισης και ελέγχου σχετικά με ορισμένα καθεστώτα κοινοτικών ενισχύσεων(5). όπως τροποποιήθηκε τελευταία από τον κανονισμό (ΕΚ) αριθ. 2721/2000(6), κωδικοποιήθηκε και αντικαταστάθηκε από τον κανονισμό (ΕΚ) αριθ. 2419/2001(7), όπως τροποποιήθηκε τελευταία από τον κανονισμό (ΕΚ) αριθ. 2550/2001(8). Στο πλαίσιο αυτό, έχει προβλεφθεί η μεταφορά των ειδικών διατάξεων που ορίζουν την "καθορισμένη έκταση" στους κανόνες εφαρμογής των σχετικών καθεστώτων.

(5) Ο κανονισμός (ΕΚ) αριθ. 1/2002 της Επιτροπής, της 28ης Δεκεμβρίου 2001, για θέσπιση των λεπτομερειών εφαρμογής του κανονισμού (ΕΚ) αριθ. 1259/1999 του Συμβουλίου όσον αφορά το απλουστευμένο καθεστώς πληρωμών των γεωργών στο πλαίσιο ορισμένων καθεστώτων στήριξης(9), προβλέπει ένα απλουστευμένο καθεστώς για ορισμένους παραγωγούς. Ο κανονισμός αυτός προβλέπει ότι οι ειδικές αιτήσεις για το εν λόγω καθεστώς λαμβάνονται υπόψη για τον υπολογισμό της ενδεχόμενης υπέρβασης της βασικής έκτασης και για τον υπολογισμό της υπέρβασης της απόδοσης αναφοράς που αναφέρεται στο άρθρο 3 παράγραφος 7 του κανονισμού (ΕΚ) αριθ. 1251/1999.

(6) Για να δικαιούται των στρεμματικών ενισχύσεων, ο ενδιαφερόμενος παραγωγός θα πρέπει να παύσει να καλλιεργεί ένα μέρος της έκτασης της εκμετάλλευσής του. Για να εξασφαλιστεί η αποτελεσματικότητα του καθεστώτος αυτού, πρέπει να αποκλειστεί οποιαδήποτε γεωργική χρήση των γαιών που έχουν αποσυρθεί από την παραγωγή.

(7) Η Αυστρία ανακοίνωσε νέες ονομασίες για ορισμένες περιφέρειες που είναι επιλέξιμες για τη συμπληρωματική στρεμματική ενίσχυση για το σκληρό σίτο.

(8) Κατόπιν αιτήσεως που υπέβαλαν η Ιταλία, οι Κάτω Χώρες και το Ηνωμένο Βασίλειο, θα πρέπει να καθορισθούν οι βασικές εκτάσεις σύμφωνα με το σχέδιο περιφερειοποίησης του προαναφερθέντος κράτους μέλους, χωρίς ωστόσο να τροποποιηθεί η συνολική βασική έκταση.

(9) Στο πλαίσιο του κανονισμού (ΕΚ) αριθ. 1017/94 του Συμβουλίου, της 26ης Απριλίου 1994, περί αλλαγής χρήσης γαιών με αροτραίες καλλιέργειες και διάθεσης αυτών για εκτατική κτηνοτροφία στην Πορτογαλία(10), όπως τροποποιήθηκε από τον κανονισμό (ΕΚ) αριθ. 2582/2001(11), υποβλήθηκαν αιτήσεις για την αλλαγή χρήσης γαιών συνολικής έκτασης 16185 εκταρίων. Πρέπει να προσαρμοστεί συνεπώς η βασική έκταση.

(10) Τα κράτη μέλη ανακοίνωσαν τα αποτελέσματα της ανάλυσης για το ποσοστό τετραϋδροκανναβινόλης των ποικιλιών κάνναβης που έχουν σπαρθεί το 2001. Κρίνεται σκόπιμο να ληφθούν υπόψη τα αποτελέσματα αυτά για την κατάρτιση του καταλόγου των ποικιλιών που μπορούν να είναι επιλέξιμες για τις στρεμματικές ενισχύσεις κατά τις επόμενες περιόδους και του καταλόγου των ποικιλιών κάνναβης που έχουν γίνει προσωρινά αποδεκτές για την περίοδο 2002/03 και πρέπει να αποτελέσουν αντικείμενο συμπληρωματικών αναλύσεων κατά την περίοδο αυτή.

(11) Συνεπώς πρέπει να τροποποιηθεί ο κανονισμός (ΕΚ) αριθ. 2316/1999.

(12) Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης σιτηρών,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Ο κανονισμός (ΕΚ) αριθ. 2316/1999 τροποποιείται ως εξής:

1. Στο άρθρο 3 παράγραφος 1, το στοιχείο γ) αντικαθίσταται από το ακόλουθο κείμενο: "γ) στις οποίες η καλλιέργεια διατηρείται τουλάχιστον έως την αρχή της ανθοφορίας υπό φυσιολογικές συνθήκες ανάπτυξης, σύμφωνα με τις τοπικές προδιαγραφές.

Όσον αφορά τους ελαιούχους σπόρους, τις καλλιέργειες πρωτεϊνούχων φυτών, το λιναρόσπορο, το λίνο που προορίζεται για την παραγωγή ινών και τον σκληρό σίτο, οι καλλιέργειες διατηρούνται επίσης, υπό φυσιολογικές συνθήκες ανάπτυξης, σύμφωνα με τις τοπικές προδιαγραφές τουλάχιστον έως τις 30 Ιουνίου που προηγείται της εν λόγω περιόδου εμπορίας, εκτός αν η συγκομιδή πραγματοποιείται στο στάδιο της πλήρους ωρίμανσης πριν από την ημερομηνία αυτή. Στην περίπτωση καλλιεργειών πρωτεϊνούχων φυτών, η συγκομιδή μπορεί να γίνει μόνο μετά το στάδιο της γαλακτικής ωρίμανσης.

Όσον αφορά την κάνναβη που προορίζεται για την παραγωγή ινών, για να καταστεί δυνατή η διενέργεια των ελέγχων που προβλέπονται στο άρθρο 5α παράγραφος 2 του κανονισμού (ΕΚ) αριθ. 1251/1999, οι καλλιέργειες διατηρούνται, υπό φυσιολογικές συνθήκες ανάπτυξης, σύμφωνα με τις τοπικές προδιαγραφές, τουλάχιστον έως δέκα ημέρες μετά το τέλος της ανθοφορίας. Ωστόσο, το κράτος μέλος μπορεί να επιτρέψει τη συγκομιδή κάνναβης που προορίζεται για την παραγωγή ινών μετά την αρχή της ανθοφορίας αλλά πριν από τη λήξη της προθεσμίας των δέκα ημερών μετά το τέλος της ανθοφορίας, εάν οι ελεγκτές αναφέρουν για κάθε αγροτεμάχιο τα αντιπροσωπευτικά μέρη που πρέπει να διατηρηθούν για δέκα ημέρες μετά το τέλος της ανθοφορίας για τους σκοπούς του ελέγχου σύμφωνα με τη διαδικασία που αναφέρεται στο παράρτημα XIII."

2. Στο άρθρο 4 παράγραφος 2, το στοιχείο β) αντικαθίσταται από το ακόλουθο κείμενο: "β) τους σπόρους προς σπορά που αποτελούν προϊόν συγκομιδής που ελήφθη, στην ίδια εκμετάλλευση, από τη φύτευση πιστοποιημένων σπόρων μιας από τις ποικιλίες '00'·"

3. Στο άρθρο 4 η παράγραφος 3 διαγράφεται.

4. Στο τέλος της παραγράφου 5 του άρθρου 6 προστίθεται το ακόλουθο εδάφιο: "Σε περίπτωση που διαπιστώνεται ανακολουθία μεταξύ της ελάχιστης ποσότητας πιστοποιημένων σπόρων που έχει ορισθεί από το κράτος μέλος, αφενός και της ποσότητας που όντως χρησιμοποιήθηκε, αφετέρου, η έκταση υπολογίζεται υποδιαιρώντας τη συνολική ποσότητα πιστοποιημένων σπόρων για την οποία ο παραγωγός έχει προσκομίσει απόδειξη χρησιμοποίησης, με την ελάχιστη ανά εκτάριο ποσότητα που ορίζεται από το κράτος μέλος για την εν λόγω περιοχή του παραγωγού. Η ποσότητα που καθορίζεται κατ' αυτό τον τρόπο λαμβάνεται υπόψη, μετά από εφαρμογή των ανωτέρω μειώσεων, για τον υπολογισμό της συμπληρωματικής ενίσχυσης ή της ειδικής ενίσχυσης."

5. Στο άρθρο 7β παράγραφος 1, το τελευταίο εδάφιο αντικαθίσταται από το ακόλουθο κείμενο: "Οι ποικιλίες κάνναβης προοριζόμενης για την παραγωγή ινών οι οποίες εμφαίνονται στο σημείο 2 στοιχείο β) του παραρτήματος ΧΙΙ του παρόντος κανονισμού αποτελούν το αντικείμενο της διαδικασίας Β στη διάρκεια της περιόδου 2002/03 σε όλα τα κράτη μέλη όπου αυτές καλλιεργούνται."

6. Στο άρθρο 19, η παράγραφος 3 αντικαθίσταται από το ακόλουθο κείμενο: "3. Οι εκτάσεις που τελούν υπό καθεστώς παύσης καλλιέργειας δεν μπορούν να χρησιμοποιηθούν για καμία γεωργική παραγωγή εκτός από αυτές που αναφέρονται στο άρθρο 6 παράγραφος 3 του κανονισμού (ΕΚ) αριθ. 1251/1999, ούτε για άλλη γεωργική ή κερδοσκοπική χρήση, η οποία είναι ασυμβίβαστη με την αροτραία καλλιέργεια."

7. Το παράρτημα ΙV αντικαθίσταται από το παράρτημα Ι του παρόντος κανονισμού.

8. Στο παράρτημα VI, οι πληροφορίες που αφορούν την "Ιταλία", την "Ολλανδία", την "Πορτογαλία" και το "Ηνωμένο Βασίλειο" αντικαθίστανται από τις πληροφορίες που περιλαμβάνονται στο παράρτημα ΙΙ του παρόντος κανονισμού.

9. Το παράρτημα VII αντικαθίσταται από το παράρτημα ΙΙΙ του παρόντος κανονισμού.

10. Το παράρτημα XII αντικαθίσταται από το παράρτημα IV του παρόντος κανονισμού.

11. Το παράρτημα XIII αντικαθίσταται από το παράρτημα V του παρόντος κανονισμού.

Άρθρο 2

Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται από την περίοδο εμπορίας 2002/03.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 21 Φεβρουαρίου 2002.

Για την Επιτροπή

Franz Fischler

Μέλος της Επιτροπής

(1) ΕΕ L 160 της 26.6.1999, σ. 1.

(2) ΕΕ L 145 της 31.5.2001, σ. 16.

(3) ΕΕ L 280 της 30.10.1999, σ. 43.

(4) ΕΕ L 157 της 14.6.2001, σ. 8.

(5) ΕΕ L 391 της 31.12.1992, σ. 36.

(6) ΕΕ L 314 της 14.12.2000, σ. 8.

(7) ΕΕ L 327 της 12.12.2001, σ. 11.

(8) ΕΕ L 341 της 22.12.2001, σ. 105.

(9) ΕΕ L 1 της 3.1.2002, σ. 1.

(10) ΕΕ L 112 της 3.5.1994, σ. 2.

(11) ΕΕ L 345 της 29.12.2001, σ. 5.

ΠΑΡΑΡΤΗΜΑ I

"ΠΑΡΑΡΤΗΜΑ IV

(Άρθρο 6 παράγραφος 1 δεύτερο εδάφιο)

ΠΕΡΙΟΧΕΣ ΤΗΣ ΑΥΣΤΡΙΑΣ ΕΠΙΛΕΞΙΜΕΣ ΓΙΑ ΤΗ ΣΥΜΠΛΗΡΩΜΑΤΙΚΗ ΕΝΙΣΧΥΣΗ ΣΚΛΗΡΟΥ ΣΙΤΟΥ

PANNONIA:

1. Gebiete der Bezirksbauernkammern

2046 Tullnerfeld-Klosterneuburg

2054 Baden

2062 Bruck/Leitha-Schwechat

2089 Baden

2101 Gänserndorf

2241 Hollabrunn

2275 Tullnerfeld-Klosterneuburg

2305 Korneuburg

2321 Mistelbach

2330 Krems/Donau

2364 Gänserndorf

2399 Mistelbach

2402 Mödling

2470 Mistelbach

2500 Hollabrunn

2518 Hollabrunn

2551 Bruck/Leitha-Schwechat

2577 Korneuburg

2585 Tullnerfeld-Klosterneuburg

2623 Wr. Neustadt

2631 Mistelbach

2658 Gönserndorf

2. Gebiete der Bezirksreferate

3018 Neusiedl/See

3026 Eisenstadt

3034 Mattersburg

3042 Oberpullendorf

3. Gebiete der Landwirtschaftskammer

1007 Wien"

ΠΑΡΑΡΤΗΜΑ II

">ΘΕΣΗ ΠΙΝΑΚΑ>"

ΠΑΡΑΡΤΗΜΑ III

"ΠΑΡΑΡΤΗΜΑ VII

(Άρθρο 10 παράγραφος 4)

>PIC FILE= "L_2002051EL.001803.TIF">

>PIC FILE= "L_2002051EL.001901.TIF">"

ΠΑΡΑΡΤΗΜΑ IV

"ΠΑΡΑΡΤΗΜΑ XII

(Άρθρο 7α παράγραφος 1)

ΠΟΙΚΙΛΙΕΣ ΛΙΝΟΥ ΚΑΙ ΚΑΝΝΑΒΗΣ ΜΕ ΠΡΟΟΡΙΣΜΟ ΤΗΝ ΠΑΡΑΓΩΓΗ ΙΝΩΝ ΕΠΙΛΕΞΙΜΕΣ ΓΙΑ ΤΟ ΚΑΘΕΣΤΩΣ ΕΝΙΣΧΥΣΗΣ

1. Ποικιλίες λίνου που προορίζονται για την παραγωγή ινών

Adélie

Agatha

Angelin

Argos

Ariane

Aurore

Belinka

Ceasar Augustus

Diane

Diva

Electra

Elise

Escalina

Evelin

Exel

Hermes

Ilona

Laura

Liflax

Liviola

Marina

Marylin

Nike

Opaline

Rosalin

Venus

Veralin

Viking

Viola

2α. Ποικιλίες κάνναβης με προορισμό την παραγωγή ινών

Carmagnola

Beniko

Cs

Delta-Ilosa

Delta 405

Dioica 88

Epsilon 68

Fedora 17

Fédrina 74

Felina 32

Felina 34 - Félina 34

Ferimon - Férimon

Fibranova

Fibrimon 24

Fibrimon 56

Futura

Futura 75

Juso 14

Santhica 23

Uso 31

2β. Ποικιλίες κάνναβης με προορισμό την παραγωγή ινών, οι οποίες γίνονται αποδεκτές για την περίοδο 2002/03

Bialobrzeskie

Fasamo

Fedora 19

Santhica 27"

ΠΑΡΑΡΤΗΜΑ V

"ΠΑΡΑΡΤΗΜΑ XIII

(Άρθρο 7β παράγραφος 1)

ΚΟΙΝΟΤΙΚΗ ΜΕΘΟΔΟΣ ΠΡΟΣΔΙΟΡΙΣΜΟΥ ΤΗΣ Δ9-THC (τετραϋδροκανναβινόλης) ΤΩΝ ΠΟΙΚΙΛΙΩΝ ΚΑΝΝΑΒΗΣ

1. Αντικείμενο και πεδίο εφαρμογής

Η μέθοδος προσδιορίζει την περιεκτικότητα των ποικιλιών κάνναβης (Cannabis sativa L.) σε Δ9-τετραϋδροκανναβινόλη (THC). Ανάλογα με την περίπτωση, εφαρμόζεται η διαδικασία Α ή η διαδικασία Β που περιγράφονται κατωτέρω.

Η μέθοδος βασίζεται στον ποσοτικό προσδιορισμό με αεριοχρωματογραφία (CPG) της Δ9-THC μετά από εκχύλιση με διαλύτη.

1.1. Διαδικασία Α

Η διαδικασία Α χρησιμοποιείται για τις διαπιστώσεις σε επίπεδο παραγωγής που προβλέπονται στο άρθρο 5α παράγραφος 2 του κανονισμού (ΕΚ) αριθ. 1251/1999.

1.2. Διαδικασία B

Η διαδικασία Β χρησιμοποιείται για τις περιπτώσεις που αναφέρονται στο άρθρο 7β παράγραφος 1 τρίτο εδάφιο του παρόντος κανονισμού και για τη διαπίστωση της τηρήσεως των όρων που προβλέπονται στο άρθρο 5α παράγραφος 1 δεύτερο εδάφιο του κανονισμού (ΕΚ) αριθ. 1251/1999 για να εγγραφεί μια ποικιλία στον κατάλογο των ποικιλιών κάνναβης που προορίζονται για την παραγωγή ινών και είναι επιλέξιμες για ενίσχυση από την περίοδο εμπορίας 2001/2002.

2. Παρασκευή του δείγματος

Εάν ένα κράτος μέλος χρησιμοποιεί τη δυνατότητα που προβλέπεται στο άρθρο 3 παράγραφος 1 στοιχείο γ) τρίτο εδάφιο, τουλάχιστον τρία χωριστά τμήματα του αγροτεμαχίου που αντιπροσωπεύουν κατ' ελάχιστον 4000 φυτά πρέπει να διατηρηθούν κατ' εντολή του ελεγκτή τα οποία θα επιτρέψουν τη διενέργεια δειγματοληψίας το πολύ δέκα ημέρες μετά το τέλος της ανθοφορίας.

2.1. Δειγματοληψία

- Διαδικασία Α: Από πληθυσμό ορισμένης ποικιλίας κάνναβης, λαμβάνεται τμήμα 30 cm που περιλαμβάνει τουλάχιστον μία θηλυκή ταξιανθία για κάθε επιλεγέν φυτό. Η δειγματοληψία πραγματοποιείται στο χρονικό διάστημα μεταξύ είκοσι ημερών πριν από την έναρξη και δέκα ημερών μετά το τέλος της ανθοφορίας, κατά τη διάρκεια της ημέρας, ακολουθώντας συστηματική διαδρομή, ώστε να υπάρξει αντιπροσωπευτική συγκέντρωση του αγροτεμαχίου, αποκλείοντας τα περιθώρια.

Το κράτος μέλος δύναται να επιτρέψει τη δειγματοληψία στο χρονικό διάστημα μεταξύ της έναρξης της ανθοφορίας και είκοσι ημερών μετά την έναρξη της ανθοφορίας με την προϋπόθεση ότι έχει ληφθεί μέριμνα για τη διεξαγωγή, για κάθε καλλιεργούμενη ποικιλία, αντιπροσωπευτικών δειγματοληψιών σύμφωνα με τους κανόνες που περιγράφονται ανωτέρω, κατά την περίοδο των είκοσι ημερών μετά την έναρξη της ανθοφορίας και δέκα ημερών μετά το τέλος της ανθοφορίας.

- Διαδικασία Β: Από πληθυσμό ορισμένης ποικιλίας κάνναβης, λαμβάνεται το ανώτερο τρίτο της ταξιανθίας κάθε επιλεγέντος φυτού. Η δειγματοληψία πραγματοποιείται δέκα ημέρες μετά το τέλος της ανθοφορίας, κατά τη διάρκεια της ημέρας, ακολουθώντας συστηματική διαδρομή ώστε να υπάρξει αντιπροσωπευτική συγκέντρωση του αγροτεμαχίου αποκλείοντας τα περιθώρια. Σε περίπτωση διοίκων ποικιλιών, λαμβάνονται δείγματα μόνο από τα θηλυκά φυτά.

2.2. Μέγεθος του δείγματος

- Διαδικασία Α: για κάθε αγροτεμάχιο, το δείγμα συνίσταται σε δειγματοληψίες σε 50 φυτά.

- Διαδικασία Β: για κάθε αγροτεμάχιο, το δείγμα συνίσταται σε δειγματοληψίες σε 200 φυτά.

Κάθε δείγμα τοποθετείται, χωρίς να πιέζεται, σε υφασμάτινο ή χάρτινο σάκο και στη συνέχεια αποστέλλεται στο εργαστήριο ανάλυσης.

Το κράτος μέλος μπορεί να προβλέψει να συγκεντρωθεί δεύτερο δείγμα, για ενδεχόμενη ανάλυση επανελέγχου, δείγμα το οποίο διατηρείται είτε από τον παραγωγό είτε από τον υπεύθυνο για την ανάλυση οργανισμό.

2.3. Ξήρανση και αποθήκευση του δείγματος

Η ξήρανση των δειγμάτων πρέπει να αρχίσει το ταχύτερο δυνατό, οπωσδήποτε εντός 48 ωρών, ανεξαρτήτως μεθόδου, σε θερμοκρασία 70 °C. Τα δείγματα ξεραίνονται μέχρι σταθερού βάρους, σε υγρασία μεταξύ 8 και 13 %.

Τα ξερά δείγματα διατηρούνται, χωρίς να πιέζονται, σε σκοτεινό χώρο και σε θερμοκρασία κατώτερη από 25 °C.

3. Ανάλυση της περιεκτικότητας σε THC

3.1. Προετοιμασία του εργαστηριακού δείγματος

Από τα ξερά δείγματα αφαιρούνται οι βλαστοί και οι σπόροι άνω των 2 mm.

Τα ξερά δείγματα αλέθονται μέχρις ότου ημικονιορτοποιηθούν (κόσκινο με διάμετρο οπών 1 mm).

Η ανώτερη διάρκεια διατήρησης της σκόνης είναι δέκα εβδομάδες σε χώρο ξερό, σκοτεινό, και σε θερμοκρασία κατώτερη των 25 °C.

3.2. Αντιδραστήρια, διάλυμα εκχύλισης

Aντιδραστήρια

- Δ9-τετραϋδροκανναβινόλη χρωματογραφικώς καθαρή,

- σκουαλένιο χρωματογραφικώς καθαρό, ως εσωτερικό πρότυπο.

Διάλυμα εκχυλίσεως

- 35 mg σκουαλενίου ανά 100 ml εξανίου.

3.3. Εκχύλιση της Δ9-THC

Ζυγίζονται 100 mg αναλυτικού δείγματος σε σκόνη και τίθενται σε φυγοκεντρικό σωλήνα· προστίθενται 5 ml διαλύματος εκχύλισης που περιέχει τον εσωτερικό μάρτυρα.

Αυτό που λαμβάνεται βυθίζεται επί είκοσι λεπτά σε λουτρό υπερήχων. Φυγοκεντρείται επί πέντε λεπτά σε 3000 στροφές ανά λεπτό και λαμβάνεται η επιπλέουσα εκχυλισμένη THC. Η ουσία αυτή τοποθετείται σε χρωματογράφο και ακολουθεί ο ποσοτικός προσδιορισμός.

3.4. Αεριοχρωματογραφία

α) Εργαστηριακός εξοπλισμός:

- Αεριοχρωματογράφος, με ανιχνευτή ιονισμού φλόγας και ακροφύσιο split/splitless,

- Στήλη που επιτρέπει καλό διαχωρισμό των κανναβινοειδών, π.χ. γυάλινη τριχοειδής στήλη μήκους 25 m και διαμέτρου 0,22 mm, εμποτισμένη με στάσιμη φάση του τύπου 5 % φαινυλ-μεθυλ-σιλικόνης.

β) Πρότυπες συγκεντρώσεις:

Τρεις τουλάχιστον βαθμοί για τη διαδικασία Α και 5 βαθμοί για τη διαδικασία Β, που περιλαμβάνει τους βαθμούς 0,04 και 0,50 mg/ml Δ9-THC σε διάλυμα εκχύλισης.

γ) Συνθήκες λειτουργίας των οργάνων

>ΘΕΣΗ ΠΙΝΑΚΑ>

δ) Διαβιβαζόμενος όγκος: 1 μl

4. Aποτελέσματα

Το αποτέλεσμα εκφράζεται με δύο δεκαδικά ψηφία, σε γραμμάρια Δ9-THC ανά 100 γραμμάρια δείγματος ανάλυσης, ξεραμένου μέχρι σταθερού βάρους. Το αποτέλεσμα επιδέχεται ανοχή 0,03 % σε απόλυτη τιμή.

- Διαδικασία Α: το αποτέλεσμα αντιστοιχεί σε έναν προσδιορισμό του εξεταζόμενου δείγματος.

Ωστόσο, στην περίπτωση που το αποτέλεσμα που λαμβάνεται με τον τρόπο αυτό είναι ανώτερο από το όριο που προβλέπεται στο άρθρο 5α παράγραφος 1 του κανονισμού (ΕΚ) αριθ. 1251/1999, διενεργείται και δεύτερος προσδιορισμός του εξεταζόμενου δείγματος και το αποτέλεσμα αντιστοιχεί στο μέσο όρο των δύο αυτών προσδιορισμών.

- Διαδικασία Β: το αποτέλεσμα αντιστοιχεί στο μέσο όρο δύο προσδιορισμών του εξεταζομένου δείγματος."